Lav et referat af nedenstående tekst:

Tekst:
Mandag aften vandt vindmølleprotestanterne fra Als-området en lille sejr, da Mariagerfjord Kommunes udvalg for teknik- og miljø drøftede sagen om et planlagt vindmølleområde ved Als Enge. Udvalget kom nemlig frem til den - i demonstranternes øjne - bedste af fem løsninger, nemlig af tage området helt ud af kommuneplanen. Der var lagt op til, at man kunne beslutte at fastholde området, udvide området, reducere området, udsætte beslutningen eller tage området ud af kommunenplanen, og udvalgets beslutning blev altså det sidste. - Man må sige, at vinden blæser vores vej lige nu, siger Uffe Johansen, som er talsmand for protestgruppen. Gruppen har afleveret mere end 700 underskrifter til kommunen, og borgere har skrevet 145 høringssvar. Desuden har repræsentanter fra protestgruppen troligt mødt op til byråds- og udvalgsmøder, når sagen har været på dagsordenen. - Politikerne kan efterhånden ikke være i tvivl om, hvad vi mener, siger Uffe Johansen. Han er, ligesom størstedelen af områdets øvrige borgere, bekymret for, at vindmøllerne vil generere støjgener og forstyrre natur- og dyreliv i området. Og de bekymringer er der altså tilsyneladende blevet lyttet til fra kommunal side. Men de bekymrede naboer til det potentielle vindmølleområde kan ikke ånde lettet op endnu. Sagen skal behandles i økonomiudvalget 18. november og i byrådet 26. november. - Jeg håber, at de følger indstillingen fra teknik- og miljøudvalget, og jeg har egentlig også en god mavefornemmelse, der siger, at det godt kunne gå vores vej. Men jeg tør ikke tro på noget, før der er taget en endelig beslutning, siger Uffe Johansen.

Referat:
Mariagerfjord Kommunes teknik- og miljøudvalg har indstillet, at et planlagt vindmølleområde tages ud af kommuneplanen.